
Elektrijaama tee 29 kinnistu jagamine

1. Asjaolud ja menetluse käik
Elektrijaama tee 29 kinnistu on moodustatud Narva Linnavalitsuse 10.03.1999 korralduse nr 476-k alusel sihtotstarbega 003 tootmismaa (T), pindalaga 192526 m2, registreeritud Ida-Viru Maakatastris 26.07.1999.a. katastritunnusega 51106:001:0042 ja Ida-Viru Maakohtu kinnistusregistris 07.04.2005.a. registriosa  nr 142009.
Vastavalt  Viru  Maakohtu  kinnistusosakonna  andmetele  on  Elektrijaama tee 29 kinnistu  omanik  PÕHIVÕRK OÜ (reg.kood 11022625, aadress Kadaka tee 42, 12915 Tallinn).  01.04.2009.a. esitas PÕHIVÕRK OÜ volitatud esindaja pr Malle Vool, Narva Linnavalitsusele avalduse, milles palub tehtud krundijaotuse plaani ja katastrimõõdistamise alusel kinnitada Elektrijaama tee 29 jagamise detailplaneeringut koostamata.

Põhilisest territooriumist eraldatavat krunti, pindalaga 1224 m2 on vaja moodustada seoses tulepargi rajamisega, Narva TP 110 kV alajaama jaoks. Vastavalt Planeerimisseaduse § 9 lõike 10 punktile 1 ei pea tootmisettevõtte krundil kõrvalhoone püstitamiseks ja selleks ehitusprojekti tegemiseks detailplaneeringut koostama. Lähtudes sellest, et antud kinnistul asub tegev alajaama hoone (Ehitisregistri andmetega kinnitatud), ning arvestades seda, et nende moodustatavate kruntide sihtotsterve ei muutu, s.t jääb tootmismaaks, võib kohalik omavalitsus lubada vastavalt Planeerimisseaduse § 9 lõike 10 punktile 4 mitme hoonega hoonestatud krundi jagamist ilma detailplaneeringut koostamata. Elektrijaama tee 29 kinnistu jagamine ei riiva naaberkatastriüksuste omanike huve.
2. Õiguslikud alused
2.1  Maakorraldusseaduse § 13 lõikele 1 jagatakse kinnisasi kinnisasja omaniku soovil selle olemust rikkumata kaheks või enamaks reaalosaks;
2.2  Maakorraldusseaduse § 3 lõikele 1 kuulub maakorralduse läbiviimine linna territooriumil kohaliku omavalitsuse pädevusse;
2.3 Planeerimisseaduse § 4 lõike 2 kohaselt on planeerimisalase tegevuse korraldamine valla või linna haldusterritooriumil on kohaliku omavalitsuse pädevuses.
2.4  Planeerimisseaduse § 9 lõikele 10 punkt 1 ja 4  kohalik omavalitsus võib lubada, välja arvatud riikliku kaitse alla võetud maa-alal või selle kaitsevööndis, samuti riikliku kaitse alla võetud mälestise kaitsevööndis, loodusobjekti kaitsevööndis või miljööväärtuslikul hoonestusalal, ilma detailplaneeringut koostamata: 

2.4.1  tootmisettevõtte krundil olemasoleva tootmishoone laiendamist või selle kõrvalhoone püstitamist ja selleks ehitusprojekti koostamist;

2.4.2 mitme hoonega hoonestatud krundi jagamist nende hoonete omanike vahel mitmeks krundiks, kui kinnisasja jagamise sooviga ei kaasne detailplaneeringu koostamise kohustust tingivate hoonete ehitamise soovi.

2.5  Katastriüksuse sihtotstarvete liigid ja nende määramise korra § 1 lõikele 2 katastriüksuse sihtotstarbe määrab kohalik omavalitsus «Maakatastriseaduse» §-s 18 sätestatud alustel.

2.6  Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l järgi korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel.

2.7  Kohaliku omavalitsuse korralduse seaduse § 22 lõikele 2 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

3. Otsus
3.1. Lubada Narva linnas asuva Elektrijaama tee 29 kinnistu jagamine krundijaotuse plaani alusel kaheks iseseisvaks kinnistuks detailplaneeringut koostamata.

3.2. Määrata moodustatavatele kinnistutele aadressid ja maa sihtotstarbed järgmiselt:

3.2.1   Elektrijaama tee 29,  pindala  191267 m2
-   Tootmismaa (003; T);
3.2.2   Elektrijaama tee 29b,  pindala  1224 m2
-   Tootmismaa (003; T);
4. Rakendussätted
4.1  Otsus jõustub teatavakstegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

